Exqrch/javanese-Komodo-pixelgpt huggingface dataset:
Layanan sepur tumuju dharatan Éropah dipunlayani liwat Channel Tunnel ingkang nyebrang Selat Dover
London dipunlayani déning kirang langkung 6 papan anggegana kanthi 3 ing wates London Raya lan 3 ing njawi
Ingkang paling ageng inggih punika Heathrow ingkang dados papan anggegana utami lan satunggaling hub penerbangan ingkang wigati
Amargi posisinipun ing lebet wates London Raya, proyék pawiyaranipun tansah angsal perlawanan
Éwadéné samanten, Terminal 5 ingkang saweg dipunyasa badhé kabikak ing taun 2008
Papan Anggegana internasional London sanèsipun inggih punika Gatwick lan Stansted ingkang saben taun nglayani 30 yuta lan 20 yuta penumpang
Tigang papan anggegana sanèsipun inggih punika Biggin Hill, London City Airport lan Papan Anggegana Luton London
Kali Thames saged dipunlangkungi kapal ingkang melaut ngantos sakiwa-tengené London Bridge lan déning kapal-kapal alit ngantos medal wates London Raya
Awalipun, transportasi banyu punika salah satunggaling transportasi utami ing London nanging sapunika lalu lintas banyu namung dipungunaaken kanggé wisata
London ugi gadhah jaringan kanal, kalebet Kanal Regent's ingkang ngubungaken Thames tumuju Grand Union Canal
London kaloka dados salah satunggaling tujuan wisata favorit ing donya kanthi warna-warna atraksi inggih ingkang asalipun saking mangsa rumiyin utawi ingkang langkung modhérn
Sapérangan obyek wisata ingkang kaloka inggih punika Réferènsi
FC Barcelona FC Barcelona - uga dikenal minangka "Barça", ya iku siji klub ulah raga ing Barcelona, Katalonia, Sepanyol kang duwé klub-klub ing sawatara cabang ulah raga, nanging kang paling misuwur ya iku bal-balan utawa sajeroning basa Indonésia diarani bal-balan
Didegaké taun 1899 déning 12 wong kang dibawahi Joan Gamper, kanthi sesanti "Barca dudu mung sekadar klub" (kat."El Barça, és més que un club")
Stadion mligi dumunung ana ing Camp Nou, Barcelona
Klub iki lumebu dadi peserta liga primera spanyol wiwit taun 1928/1929, bebarengan karo Real Madrid lan Athletic Bilbao dadi tim kang ora tau mudhun utawa "terdegradasi" menyang liga sekunder spanyol
Klub iki uga dadi klub kang njuarai liga spanyol kang kapisan
Kanthi persembahan 27 gelar Liga Sepanyol , 32 gelar Copa del Rey, 10 gelar Piala super Sepanyol, 5 gelar Liga Champions UEFA, 4 gelar Piala Winners UEFA, 5 gelar Piala Super UEFA, Barcelona dadi salah siji tim paling sukses ing Sepanyol, Éropah , lan ing donya
Bebarengan karo rivalé Real Madrid, loro-loroné minangka klub bal-balan Sepanyol kang paling misuwur ing donya
Fans Barca uga asring disapa "culés"
Barça misuwur kanthi pijer nulak masang logo sponsor ana ing seragam bal-balané amarga Barca dianggep simbol Katalonia, lan rupa-rupa panganyangan sponsor kang asipat "ngganggu" bakal ditolak
Sanajan mangkono, tim bal basket Barca diidinaké masang logo sponsor ana ing seragamé
Ana ing 7 September 2006, klub mbiwara kasepakatan 5 taun karo UNICEF kang ngidinaké logo UNICEF dipasang ing kaos
Barcelona sabanjuré bakal nyumbang 0,7% saka total pendapatan saben tauné marang UNICEF sajeroning limang taun.
Gabah Gabah punika bulir pari ingkang sampun kapisah saking damèn utawi merang
Perdhagangan pari parté ageng punika ing wujud gabah, amargi gabah ingkang sampun garing punika boten gampang risak (bosok) lan langkung awet manawi dipunsimpen
Dhefinisi teknis perdhagangan kanggé gabah, inggih punika "asil tetuwuhan pari ingkang sampun kapisah saking gagangipun kanthi cara dipunrontogaken"
Sacara anatomi biologi, gabah punika woh pari, kalebet wiji
Woh pari bentukipun bulir utawi "caryopsis", saéngga awrat anggènipun mbéntenaken pérangan woh lan wiji
Amargi pari/gabah/beras punika komoditas vital tumrap Indonésia, Pamaréntah nemtoaken regulasi regi ing perdhagangan gabah
Mila, wonten istilah-istilah mirunggan ingkang ngacu ing kualitas gabah ingkang dados referensi panemtu regi: Pangolahan Gabah
Gabah saged dipunolah dados: Sadèrèngipun dipunolah, gabah kedah dipunpépéni ngantos garing
Mépéni gabah kanthi tradhisional ing képang:
Anoman Duta Prabu Ramawijaya, nata ing nagari Pancawati, ngutus Anoman supados ngyakinaken kawontenanipun Rekyan Wara Sinta (garwanipun Prabu Rama) ingkang dipundustha (diculik) déning Prabu Dasamuka inggih Rahwana, nata ing Nagari Ngalengka
Anoman anggènipun lumawat wonten ing nagari Ngalengka dipunkantheni déning Anila,Jembawan, sumawana Bagong lan dipunbiyantu déning kadang Bayu (sedherekipun Anoman ing sami-sami kaputra déning Bathara Bayu ingkang cacahipun wonten sanga inggih punika, Bathara Bayu, Bayu Kusuma (Wrekudara nanging dèrèng lair ing marcapada), Wiljajahwreka, Liman Situbandha, Garuda Mahambira, Sarpa Nagakuwara, Anoman piyambak, tuwin gunung Maenaka)
Nalika Anoman badhé tumuju ing nagari Ngalengka lampahipun kepalang samodra
Anoman lajeng dipuntulungi déning Gunung Maenaka kanthi dipununcalaken saking pucuking redi tumuju ing nagari Ngalengka
Nalika wonten ing gegana, Anoman kraos dipunserot saking salebeting samodra saéngga lumebet ing samodra
Pranyata Anoman dalah para panakawan dipunserot déning Ditya Wil Kathaksini lan lajeng kaunthal lumebet ing wadhukipun raseksa prajineman Ngalengka punika
Wadhuk lajeng kasudhet mawi kuku Waja (wonten kadhang dhalang ingkang nyebat Kuku Pancanaka inggih mangga kemawon, namung kemawon sapangertosan kula bilih kuku Pancanaka punika kagunganipun Raden Wrekudara
Ditya Wilathaksini sirna margalayu
Anoman lajeng nerasaken lampahipun
Sasampunipun Anoman dumugi ing tepis wiringing nagari Ngalengka, Anoman dalah para panakawan kraos luwe sanget, tumuli lajeng sami padhos warung.Dumadakan ing mriku wonten satunggaling warung ingkang mandhe woh-wohan lan dhaharan saha unjukan.Ingkang mandhe awujud wanitya ingkang sanget sulistya ing warni
Anoman saha para Panakawan lajeng sami jajan wonten ing mriku
Lan sajakipun Anoman ingkang wekdhal punika taksih mujudaken jaka-tumaruna ugi lajeng kepranan kaliyan ingkang mandhe, wusana ngantos dumados sesambetan saresmi (gayutan sèksual) kaliyan wanita punika
Sareng cekap anggènipun sami suka pari suka, Anoman dalah para Panakawan lajeng pamit badhé nglajengaken lampah
Nanging dèrèng nganthos Anoman tebih saking papan mriku, dumadakan Anoman lan para Panakawan paningalipun sami boten saged kanggé ndhulu saéngga dados wutha
Jalaran wanita ing sesadheyan punika jebulipun garwa seliripun Prabu Dasamuka ingkang sesilih Dewi Sayempraba ingkang pancen dipunutus déning Prabu Dasamuka supados ngalang-alangi tetiyang ingkang dados dutanipun Prabu Rama
Woh-wohan saha dhaharan ingkang dipuntedha déning Anoman tuwin para Panakawan punika pranyata sampun dipunparingi racun ingkang saged anjalari wuta tiyang ingkang nedha
Mila Anoman dalah para Panakawan ugi lajeng nandhang wutha
Anoman dalah para Panakawan ugi lajeng sami tetangisan nggetuni dhumateng lelampahanipun ingkang nembé kemawon dipunlampahi
Anoman dalah para Panakawan ugi lajeng sami mbacutaken lampahipun sanajan kanthi grayah-grayah amargi sami boten sumerep margi
Kacarita ing tengah margi, Anoman kepanggih kaliyan Garuda Sempati kadhangipun Garudha Jatayu ingkang sampun sirna dipunpejahi déning Prabu Dasamuka rikala badhé mitulungi Dewi Sinta ingkang dipundustha Dasamuka kanthi ngambah ing gegana.Garuda Jatayu sirna kasabet pedhang Menthawa déning Prabu Dasamuka
Sasirnanipun Jatayu, Dewi Sinta lajeng dipunbetha wangsul Prabu Dasamuka tumuju ing Ngalengka lan lajeng dipunpapanaken ing Taman Argasoka (Taman Sokka) ingkang dipunjagi para prajineman (prajurit sandhi) Ngalengkadiraja ingkang awujud raseksa
Wangsul bab Anoman ingkang sampun pianggih kaliyan Garudha Sempati
Anoman dalah para Panakawan lajeng dipunusadhani kaliyan Garudha Sempati saéngga saged waluya jati (saged mriksani malih)
sasampunipun lerem sawatawis ing papan mriku, Anoman lajeng nglajengaken lampah tumuju ing nagari Ngalengka
Tindhakipun Anoman nglangkungi margi ingkang alus sanget pindha babut.
Nanging jebulipun margi ingkang katingal alus sanget punika jebulipun sanès margi ingkang limrah nanging jebulipun margi punika ilatipun (lidah) Ditya Ilatmeja inggih Wil Kathaksa ingkang dipungelar saéngga Anoman boten nglegewa manawi lumebet wonthen tutukipun yaksa punika
Sareng sampun dumugi wadhukipun Ditya Ilatmeja, Raden Anoman nembé sadhar manawi piyambakipun sampun wonten wadhukipun yaksa
Wadhukipun Ditya Ilatmeja lajeng dipunbedhah mawi "kuku Waja" (wonten kadhang dhalang ingkang nyebat kuku Pancanaka inggih mangga kémawon, jalaran manawi saking pemanggih kula kuku Pancanaka punika gadhahanipun Raden Wrekudara)
Ditya Ilatmeja lajeng sirna margalayu amargi wadhukipun jebol.Bandayuda tegese berperang Taman Asoka
Anoman lajeng nglajengaken lampah.Sareng dumugi baluwerti Ngalengkadiraja, Anoman lajeng mlebet wonten ing Taman Asokka kanthi mlumpati baluwerti saperlu manggihi Rekyan Wara Sinta
Anoman lajeng sesingidan wonten ing wit Nagasari saperlu ngulati kawontenan murih sampun nganthos kesumerepan dhumateng para yaksa prajineman ingkang jagi taman
Sareng kawontenan sampun sepen, Anoman lajeng tetembangan wonten ing mriku saéngga kepireng Dewi Trijatha (putrinipun Raden Gunawan Wibisana,rayinipun Prabu Dasamuka, ingkang tinanggenah ngladhosi Dewi Wara Sinta)
Dewi Trijatha ugi lajeng nyaketi suwanten punika kang boten sanès suwantenipun Anoman
Anoman sumerep Dewi Tijatha sanalika nandhang asmara/gerah wuyung
Nyumurupi wonten riwandha (kethèk) ingkang ulesipun putih memplak kadhos kapas, Dewi Trijatha sanget kesengsem
Anoman lajeng dipunlus-lus kanthi dipunpangku saéngga Anoman nganthos mijil kamanipun (air mani) lan dumawah wonten pangkonipun Dewi Trijatha
Kama lajeng dipunusap mawi ron kamal, lan dipunbucal ing bengawan
Kamanipun Anoman ingkang korut wonten bengawan punika lajeng dipunopeni déning Dewi Pratalawati (garwa seliripun Prabu Dasamuka) ing nagari Guwa Pratala (mapan ing dhasaring samodra) ingkang ing tembenipun lajeng dados jabang bayi wujud wanara seta ingkang dipunparingi nama Raden Trigangga inggih Triyangga
Trigangga ugi lajeng kaaken (dipu angkat) putra ingkang angka kalih (dawah enem), jalaran Dewi Pratalawati sadherengipun panci sampun patutan patutan kaliyan Prabu Dasamuka ingkang sesilih Raden Bukbis inggih Raden Pratalamaryam/Kunthalamaryam
Wangsul bab Anoman ingkang nembé lumebet ing Tama Asokka
déning Dewi Trijatha, Anoman lajeng dipunsowanaken dhumateng Dewi Sinta
Ing mriku, Anoman lajeng maringaken sesotya (ali-ali/cincin) agemipun Prabu Ramawijaya
Manawi Sesotya punika dipunagem Dewi Sinta saged "pas", tegesipun boten sesak utawi lobok pratanda yèn Dewi Sinta dèrèng naté karasuk déning Prabu Dasamuka
Lan kabukten sesotya punika ugi pas dipunagem wonten dirijipun Rekyan Wara Sinta ingkang nedhahaken bilih Dewi Sinta taksih suci
Dewi Sinta ugi lajeng maringi ageman susuk kondhe pinangka pralambang bilih Dewi Sinta sanget ngajeng-ngajeng rawuhipun Prabu Ramawijaya
Nalika Anoman nembé wawan pangandhikan bab kasugenganipun Prabu Ramawijaya dalah ingkang rayi Raden Laksmanadewa/Laksmana Widagda, tuwin para pwana Pancawati, dumadakan kapriksan para prajurit Ngalengka
Anoman lajeng badhé dipuncepeng nanging bonggo
Gelising cariyos, Anoman saged kapikut déning Raden Indrajid inggih Meganandha, putranipun Prabu Dasamuka, lajeng dipunsowanaken wonten ngarsanipun Prabu Dasamuka
Anoman lajeng kapidhana pejah kanthi dipunobong wonten ing alun-alun Ngalengka
Nalika dipunbesem, eloking kawontenan, Anoman boten saged tumama (kobong), malah grama ingkang kinarya mbesem Anoman punika dipunawut-awut saéngga Kraton Ngalengka kobong
Kathah prajurit ingkang sami tiwas saking pangamukipun Anoman.
Sareng nagari Ngalengka sampun kobong, Anoman tumuli nglajengaken lampah saperlu wangsul sowan wonten ngarsanipun Prabu Ramawijaya ing Pancawati
Ing tepis wiringing samodra ingkang misahaken antawisipun Nagari Ngalengka kaliyan Pancawati, Anoman manggihi satunggaling tiyang ingkang kapidhara (semaput) mbothen imut purwa duksina
sareng dipunusadani, pranyata tiyang punika boten sanès kejawi raden Wibisana (rayinipun Prabu Dasamuka) ingkang dipunkepruk "paidhon /kecohan" (bokor) amargi sampun wantun caos atur pamrayogi supados Rekyan Wara Sinta dipunkondhuraken dhumateng Prabu Rama
Salajengipun Raden Wibisana lajeng dipunkanthi Raden senggana sowan wonten ing Pancawati
Ing nagari Pancawati, Wibisana lajeng dipunaken minangka kadhang anemipun Prabu Ramawijaya lan dipunparingi jejibahan minangka dados "penasehat" raja
Inggih amargi saking pamrayoginipun Wibisana punika, tundhanipunpara wadyabala tuwin seniapti-senopati Ngalengka saged dipunwuningani anggeranipun (rahasia hidup matinya) saéngga saged dipunsirnakaken, kalebet Prabu Dasamuka ugi.
Wittenberg Wittenberg ing Sachsen-Anhalt, Jerman
Martin Luther punika satunggiling filsuf ugi pastur saking Wittenberg, ingkang gadhah kersa ngréformasi gréja Kristen.
Sawah Sawah utawa sabin (basa krama) yaiku tegal kanggo budidaya tuwuhan pari
Sawah iku lumrahé papané ana ing rawa-rawa teles
Yèn sawah garing, dijenengaké sawah gaga
Sawah dipethak-pethak lan diwatesi nganggo galeng utawa galengan (basa Indonésia: "pematang")
Sawah kang diwèhi banyu mawa sistèm irigasi diarani sawah irigasi, déné yèn banyuné mung ngandelaké saka tumuruning udan diarani sawah sawah tadhah udan
Para ahli purbakala lumrahé percaya yèn tetanèn ing lahan teles kaya sawah iki asalé saka Cina
Ing Caoxieshan, Sawerigading situs arkéologi saka jaman budaya Neolitik Majiabang, ahli purbakala nemu patilasan sawah
Sawetara ahli nyatakaké yèn Caoxieshan wus ana ing taun 4000-3000 S.M., nanging saiki, tilas sawah kang luwih tuwa tinemu ing Koréa
Ana bukti arkéologis yèn gabah disimpen kanggo pasadiyan militèr ing jaman Neolitik déning Dinasti Han ing Cina
Pangolahan Lahan Sawah Kanthi Tradhisional
Ngolah lemah lahan sawah utamané kang disiapaké kanggo nandur pari kanthi tradhisional antarané dumadi saka sawetara pagawéan kanthi urutan kaya mangkéné:
Matori Abdul Djalil H
Matori Abdul Djalil (Salatiga, Jawa Tengah, 11 Juli 1942–Jakarta, 12 Mèi 2007) ya iku Mantri Pertahanan ana ing jamané Kabinet Gotong Royong
Panjenengané lulusan saka Fakultas Ékonomi Universitas Kristen Satya Wacana, Salatiga
Matori Abdul Djalil tilar donya amarga kaserang lelara stroke ing taun 2007.
Leonardus Benjamin Moerdani Jenderal (Purnawirawan) Leonardus Benjamin Moerdani, utawa misuwur kanthi jeneng "Benny" (lair ing Cepu, Kabupatèn Blora, Jawa Tengah tanggal 2 Oktober 1932-tilar donya tanggal 29 Agustus 2004) iku siji tokoh militèr lan tokoh intelijen Indonésia kang pinunjul
Akèh kang duwé panemu yèn Benny Moerdani iku wongé "dingin", "tertutup" lan "angkuh"
Nanging ing sajeroning ati sakbeneré panjenengané iku wong kang anget, pedulèn, lan nggatèkaké wong-wong saubengé
Sawijining prajurit kang "loyal" marang ndhuwurané nanging uga "loyal" marang anak buahé
Pak Benny dhuwur banget rasa setiakawané mligi marang kang lemah
Pak Benny pancèn sosok bala profesional, sajeroning sikap lan tindak tanduk nunjukaké yèn pengabdian kanggo nagara lan bangsa iku ora ana wisé
Lulus saka Sekolah Dasar nalika umur 13 taun, mèlu nggabung sajeroning Tentara Pelajar Resimen B ing Sala
Sawisé tamat SMP terus lumebu SMAN Margoyudan, Sala
Ali Moertopo Letnan Jenderal (Purn.) Ali Moertopo, utawa asring uga dieja Ali Murtopo (Blora, Jawa Tengah, 23 September 1924 – 15 Mèi 1984), iku nama sawijining pemikir, tokoh intèlijen, lan pulitikus kang duwé peran wigati mligi wektu jaman Orde Baru ing Indonésia
Panjenengané naté mengku kalungguhan minangka Mantri Informasi Indonésia (1978 – 1983) sarta Deputi Kepala (1969 – 1974) lan Wakil Kepala (1974 – 1978) Badan Koordinasi Intelijen Nagara
Ali nggabung BKR sawisé Kamerdhikan Indonésia diproklamiraké ana ing taun 1945
Ana ing dasawarsa 1950-an, Ali Murtopo ditugasaké ing Kodam Diponegoro
Wiwitané, dhèwèkné minangka bagèan saka wadyabala Banteng Raider
Pasukan iki, kang ana ing sakngisoré komando Ahmad Yani, minangka sawijining wadyabala mirunggan kang disiapaké kanggo numpas pemberontakan Darul Islam
Ana ing taun 1956, bebarengan karo Yoga Sugama, Ali njurung Letnan Kolonel Soeharto sajeroning upaya kanggo mengku kalungguhan minangka Pangdam Diponegoro
Manuver iki bisa kasil lan Soeharto sukses olèh kalungguhan Pangdam Diponegoro kanthi pangkat kolonel
Minangka imbalané, Ali dipatah déning Soeharto dadi Asisten Teritorial
Wektu iku, Républik Indonésia lagi ngadhepi obahan koreksi laladan liwat obahan PRRI saéngga akèh wadyabala-wadyabala ABRI kang dikirim menyang Sumatra kanggo nanggulangi obahan iki
Ali dikirim menyang Sumatra taun 1959 lan dhèwèkné njabat dadi Kepala Staf Resimen II lan Yoga Sugama minangka Komandan Resimenné
Ing sajeroning taun iku mau uga, Soeharto dicopot saka kalungguhan Pangdam déning KSAD AH Nasution amarga katut kasus penyelundupan lan ditugasaké sinau ing SSKAD ana ing taun 1960
Sawisé PRRI dikalahaké, Ali bali menyang Jawa Tengah kanggo nerusaké tugas ing Kodam Diponegoro kang wektu iku dibawahi Pranoto Reksosamudro
Sawisé Soeharto ngrampungaké sinau ing SSKAD, dhèwèké ditarik menyang Jakarta lan mengku kalungguhan minangka Deputi I KSAD (Operasi)
Wektu iku, Ali nggabung manèh karo nduwurané kang lawas iku
Sakbanjuré Soeharto dipercaya déning Nasution supaya mbentuk CADUAD (Cadangan Umum Angkatan Darat) lan sawisé ékan tempur mau diwangun, Soeharto ditunjuk minangka Panglima CADUAD kanthi pangkat Brigadir Jenderal
Sepisan manèh, Ali dadi bawahané Soeharto ya iku minangka Asisten Kepala Staf CADUAD
Ali nduwé peran wigati sajeroning upaya modernisasi intelejen Indonésia
Dhèwèké mèlu ing operasi-operasi intelejen kanthi jeneng Operasi Khusus (Opsus) kang mligi ditujokaké kanggo mberangus lawan-lawan pulitik papréntahan Soeharto
Ana ing taun 1968, Ali nggagas peleburan parté-parté pulitik, kang wektu ikuakèh banget cacahé, dadi sawatara parté waé supaya luwih gampang dikendalèkaké
Bab iki mau tembé mburi mawujud ing taun 1973 nalika kabèh parté lebur dadi telung parté: Golkar, PPP (Penggabungan parté-parté berbasis Islam), lan PDI (Penggabungan parté-parté berbasis nasionalis)
Ana ing taun 1971, bebarengan karo Soedjono Hoemardhani, asisten pribadi Soeharto, dhewèké merintis ngadegké CSIS ("Centre for Strategic and International Studies") kang dadi lembaga panalitèn kawicaksanan papréntahan
Taun 1972, Ali nerbitaké tulisan "Dasar-dhasar Pemikiran tentang Akselerasi Modernisasi Pembangunan 25 Tahun" kang sabanjuré ditampa déning MPR minangka strategi Pembangunan Jangka Panjang (PJP).
Pramoedya Ananta Toer Pramoedya Ananta Toer (Blora, Jawa Tengah 6 Fèbruari 1925 – Jakarta 30 April 2006) dianggep salah sijiné pengarang kang produktif ana sajeroning sajarah sastra Indonésia
Pramoedya wis ngasilaké punjul 50 karya lan wis diterjemahaké menyang punjul 41 basa
Pramoedya, utawa asring dicekak dadi "Pram", lair ing Blora, kang dumunung ana ing jantungé Pulo Jawa, ing taun 1925 minangka anak pembarep
Bapaké dadi guru, déné ibuné dodolan sega
Jeneng asli Pramoedya ya iku Pramoedya Ananta Mastoer, kaya kang katulis sajeroning kolèksi carita cekak semi-otobiografiné kang judhulé "Cerita Dari Blora"
Amarga jeneng kulawarga Mastoer (jenengé bapaké) dirasa rada aristokratik, mulané dhèwèké ngilangaké jejeran Jawa "Mas" saka jeneng iku mau lan nggunakaké "Toer" minangka jeneng keluargané
Pramoedya lumebu Sekolah Kejuruan Radio ing Surabaya, lan sabanjuré nyambut gawé dadi juru tik layang kabar Jepang ing Jakarta nalika jaman pendhudhukan Jepang ing Indonésia
Sajeroning jaman perang kamardikan Indonésia, dhèwèké mèlu lumebu golongan militèr ing Jawa lan kerep dipapanké ing Jakarta
Pram sregep nulis carita cekak sarta buku sajeroning karir militèré lan nalika dikunjara Walanda ing Jakarta taun 1948 lan 1949
Ana ing taun 1950-an Pram manggon ing Nagara Walanda minangka péranganing "program pertukaran budaya", lan nalika mulih menyang Indonésia Pram dadi anggota Lekra, salah sijining organisasi sayap kiwa ing Indonésia
Gaya penulisané owah ing sajeroning wektu iku, kaya déné kang dikatonaké ana ing karyané "Korupsi", fiksi kritik tumrap pamong praja kang keblasuk ing ajang korupsi
Bab iki minangka friksi antarané Pram lan papréntahan Soekarno
Sajeroning kurun wektu iku mau, Pram wiwit nyinaoni panyiksan tumrap Tionghoa Indonésia, lan sak banjuré wiwit kekanthènan karo para juru nulis ing Tiongkok
Sacara mirunggan, Pram nerbitaké rangkéan kirim-kiriman layang karo juru nulis Tionghoa bab sajarah Tionghoa ing Indonésia, kanthi sesirah "Hoakiau di Indonésia"
Pram mono sawijining kritikus kang ora nggatèkaké papréntahan kang Jawa-sèntris tumrap kaperluan lan aspirasi saka laladan liya ing Indonésia, lan ngusulaké supaya papréntahan kudu dipindahaké menyang njaban Pulo Jawa
Ana ing taun 1960-an Pram ditahan déning papréntahan Soeharto amarga pandhangan pro-Kuminis Tiongkok-é
Bukuné dipenging lan dhèwèké ditahan tanpa prosès pangadilan ing Pulo Nusakambangan ing lepas pasisir Pulo Jawa, lan pungkasané dibuang ing Pulo Buru ing kawasan wétan Indonésia
Penahanan lan mangsa sawisé
Saliyané tau ditahan suwéné 3 taun ana ing mangsa kolonial lan 1 taun ing mangsa Orde Lama, ing ing sajeroning mangsa Orde Baru Pramoedya ngrasakké 14 taun ditahan minangka tahanan pulitik tanpa prosès pangadilan
Sanadyan Pram dipenggak nulis ing ing sajeroning mangsa penahananné ing Pulo Buru, nanging tetep isih bisa ngatur kanggo nulis sèrial karya kawentar kang sesirah-é "Bumi Manusia", sèrial 4 kronik novèl semi-fiksi sajarah Indonésia
Tokoh mligi Minke, bangsawan cilik Jawa, nggambaraké pengalaman RM Tirto Adisuryo, sawijining tokoh pergerakan ing jaman kolonial kang ngadegaké organisasi Sarékat Priyayi lan diakoni déning Pramoedya minangka organisasi nasional kang kawitan
Jilid sepisanan diréka kanthi lésan marang para kanca sekunjaran, lan sisané diselundupaké menyang manca nagara kanggo dikolèksi déning pengarang Australia lan sabanjuré diterbitaké ing basa Inggris lan basa Indonésia
Pramoedya dibébasaké saka tahanan tanggal 21 Dhésèmber 1979 lan éntuk layang pambébasan kanthi ukum ora salah lan ora kagilut utawa "terlibat" G30S/PKI, nanging isih dipatrapi tahanan omah ing Jakarta nganti taun 1992, sarta tahanan kutha lan tahanan nagara nganti taun 1999, lan uga wajib lapur saben minggu ing Kodim Jakarta Wétan kurang luwih 2 taun lawasé
Sajeroning mangsa iku Pram nulis "Gadis Pasisir", novèl semi-fiksi liyané dhedhasar pengalaman embahé dhéwé
Pram uga nulis "Nyanyi Sunyi Seorang Bisu" (1995), otobiografi dhedhasar tulisan kang ditulis kanggo putriné nanging ora olèh dikirimké, lan "Arus Balik" (1995)
Nalika Pramoedya dianugerahi Bebungah Ramon Magsaysay, 1995, diwartakaké yèn udakara 26 tokoh sastra Indonésia nulis surat 'protès' menyang yeyasan Ramon Magsaysay, nélaaké yèn ora setuju Pramoedya kang dituding minangka "juru wicara sisan algojo Lekra kang paling galak, ngantem, nggasak, mbantai lan ngganyang" nalika , ora patut diwènèhi bebungah lan nuntut supaya pakurmatan kang dianugerahaké marang Pramoedya dicabut
Nanging sawatara dina manèh, Taufik Ismail minangka pemrakarsa, ngralat pemberitaan iku.
Jaréné, dudu nuntut 'pencabutan', nanging ngélingaké 'sapa Pramoedya iku'
Ujaré, akèh wong kang ora ngerti 'réputasi peteng' Pram mbiyèn
Lan penganugerahan pakurmatan Magsaysay dianggep sawijining kacerobohan
Nanging pihak liyané, Mochtar Lubis malah ngancam arep mbalèkaké bebungah Magsaysay kang dianugerahké marang awaké ing taun 1958, yèn Pram pancèn tetep arep dianugerahi bebungah kang padha
Lubis uga kandha, yèn HB Jassin uga arep mbalèkaké bebungah Magsaysay kang tau ditampa
Nanging tibaké sajeroning pemberitaan sabanjuré, HB Jassin malah nyatakaké bab kang béda banget karo pratélané Mochtar Lubis
Sajeroning opini-opininé ing médhia, para penapak asma petisi 26 iki ngrasa minangka kurban kaanan pra-1965, lan nuntut pertanggungan jawaban Pram, supaya ngaku lan njaluk ngapura tumrap peran ora kapuji ing 'jaman paling peteng tumrapé kreativitas' nalika iku
Pram, ujaré Mochtar Lubis, mimpin penindhesan sakpadha seniman kang ora sepaham
Sawetara iku Pramoedya dhéwé nganggep yèn tulisan lan pidhatoné nalika pra-1965 iku ora luwih mung 'golongan polemik biyasa' kang olèh dièloni sapa waé
Pram ora ngakoni yèn mèlu aksi-aksi kang 'kliwat adoh'
Dhèwèké uga ngrasa difitnah, nalika didakwa mèlu ngobong buku barang
Malah dhèwèké nyaranaké supaya perkarané digawa ning pangadilan waé yèn pancèn materiné cukup
Yèn ora cukup, ya digawa waé ning forum kabuka, nanging dhèwèké kudu diwènèhi kesempatan kanggo njawab lan mbéla diri